Alexandru Rafila l-a criticat pe Vlad Voiculescu, după ce ministrul Sănătăţii i-a convocat în weekend pe managerii de spitale.
Ministrul Sănătății i-a convocat în weekend pe managerii de spitale. Vlad Voiculescu le-a cerut să suplimenteze numărul de paturi ATI. Vlad Voiculescu: Am cerut și accelerarea ritmului de vaccinare. Medicul Alexandru Rafila, deputat PSD, îl critică pe Vlad Voiculescu. Alexandru Rafila: Te trezești după 3 luni și vrei să rezolvi sâmbătă seară.
"Mărim capacitatea ATI și ritmul de vaccinare", spune ministrul sănătății. Are temă de la premier să pregătească marea ieșire din pandemie până la 1 iunie.Vlad Voiculescu i-a convocat în weekend pe managerii de spitale pentru a regla rotițele mecanismului. Spune că a solicitat ajutor de la MAI, SRI, MAPN și chiar de la Transporturi. Toate aceste ministere au spitale. A reușit până acum să obțină sprijin de la un spital privat. Și imunizarea naturală vine în ajutor.Alexandru Rafila îl critică pe Vlad Voiculescu.Deputatul PSD, reprezentant al României la Organizația Mondială a Sănătății, îl critică pe Voiculescu pentru întâlnirea târzie cu managerii de spitale."Nu poți să te trezești după trei luni că ai o problemă și să vrei să o rezolvi într-o sâmbătă seara, la ora 21", spune Rafila.În acest timp, departe de reflectoare și schimburi publice de replici, medicii au de gestionat o situație dincolo de limită. Numărul real al pacienților care necesită îngrijire ATI e cu 50% mai mare decât cel prezentat, spune doctorul Radu Țincu.